CELEX: 42011D0533
Language: sk
Date: 2011-09-08 00:00:00
Title: 2011/533/EÚ: Rozhodnutie zástupcov vlád členských štátov z  8. septembra 2011 , ktorým sa vymenúva sudca Všeobecného súdu

10.9.2011   
            
            
               SK
            
            
               Úradný vestník Európskej únie
            
            
               L 234/43
            
         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 8. septembra 2011,
   ktorým sa vymenúva sudca Všeobecného súdu
   (2011/533/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   keďže:
   
               (1)
            
            
               Na základe článkov 5 a 7 Protokolu o štatúte Súdneho dvora Európskej únie a po odstúpení pána Teodora ČIPEVA je potrebné pristúpiť k vymenovaniu sudcu Všeobecného súdu na zvyšný čas funkčného obdobia pána Teodora ČIPEVA, ktoré trvá do 31. augusta 2013.
            
         
               (2)
            
            
               Na uvoľnené miesto bola ako kandidátka navrhnutá pani Mariana KANČEVA.
            
         
               (3)
            
            
               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pani Mariany KANČEVEJ vykonávať funkciu sudkyne Všeobecného súdu,
            
         PRIJALI TOTO ROZHODNUTIE:
   Článok 1
   Za sudkyňu Všeobecného súdu sa týmto na obdobie od 12. septembra 2011 do 31. augusta 2013 vymenúva pani Mariana KANČEVA.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 8. septembra 2011
      
         
            predseda
         
         J. TOMBIŃSKI